钦定古今图书集成/理学汇编/文学典/第141卷 > 《李肇翰林志》 > 《白麻官告》
## 钦定古今图书集成/理学汇编/文学典/第141卷 > 《李肇翰林志》 > 《白麻官告》

凡赦书、《德音》、“立后、建储、行大诛讨”、拜免三公、宰相、命
将制书，并白麻纸，双日起草，只日宣。

郑𬘡奏：“故事，惟封王命相用白麻。”

唐初，将相官告，用销金笺及金凤纸书之，馀皆鱼笺、
花笺。

元和八年八月壬寅，吏部定官告纸轴之色物，宰相
及使相告，用色背绫金花纸，节度使用白背绫金花
纸，命妇金花罗纸，吐蕃及赞普书，《别录》用黄花五色
绫纸，吐蕃宰相已下书，用五色纸，南诏及清平官书，
用黄麻纸。